b'\n_START_ARTICLE_\nMarkus Baur\n_START_SECTION_\nSeurajoukkueura\n_START_PARAGRAPH_\nBaur edusti seuratasolla l\xc3\xa4hinn\xc3\xa4 saksalaisia seuroja. 2000-luvulla Baurin edustama HSG Wetzlar ja  TBV Lemgo menestyi kansallisella ja eurooppalaisella tasolla voittaen mm. EHF Cupin vuonna 2006.\n_START_SECTION_\nMaajoukkueura\n_START_PARAGRAPH_\nSaksan maajoukkueeseen vuodesta 1994 kuulunut Baur osallistui pelaajana kolmiin kes\xc3\xa4olympialaisiin 1996\xe2\x80\x932004. H\xc3\xa4n voitti olympiahopeaa Ateenassa 2004. Atlantassa 1996 Saksa sijoittui seitsem\xc3\xa4nneksi ja Sydneyss\xc3\xa4 2000 viidenneksi. Yhteens\xc3\xa4 Baur on pelannut olympialaisissa 21 ottelussa ja tehnyt niiss\xc3\xa4 53 maalia._NEWLINE_Baur kuului Saksan joukkueeseen sen voittaessa MM-kultaa vuonna 2007 ja EM-kultaa vuonna 2004. Baur pelasi maajoukkueessa 227 ottelua tehden 706 maalia.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nBaur on naimisissa, ja avioparilla on yksi tyt\xc3\xa4r, Chiara, sek\xc3\xa4 kaksi poikaa, Mika ja Kimi.'